A hét elejére az idei legalacsonyabb értékre, 172 millió köbméterre csökkent a KÖTIVIZIG rendelkezésére álló vízkészlet – számolt be a tegnapi nap során a Közép-Tisza-vidéki Vízügyi Igazgatóság.

Ebből a Tisza-tó 138,8 millió köbméterrel részesedik, ami jóval alatta marad a szokásos nyári vízszint időszakában tapasztaltnál, sőt kevesebb, mint az augusztus 19-én számított mélypont. Szerencsére mindez nem tartós állapot, a vízgyűjtőre hétvégén lehullott csapadék révén ismét növekszik a tározó vízkészlete.